Við gildi frá 1. juli 2010 hava Integratiónsministeriet í Danmark og Innlendismálaráðið sett nýggja ítróttaravtalu í gildi fyri útlendingar, sum hava ítrótt sum sítt høvuðsarbeiði í Føroyum. Samstundis er ítróttaravtalan frá 4. november 2008 sett úr gildi. Minsta mánaðarliga inntøkan av ítrótti, sum kann vera grundarlag fyri einum uppihalds- og arbeiðsloyvi (ítróttarloyvi) í Føroyum er nú kr. 9.543. Mesta loyvda inntøkan av øðrum arbeiði skal fyri loyvistíðarskeiði í meðal ikki fara upp um kr. 8.812 kr. pr. mánað Rætturin til hjávinnustarv afturat ítróttinum er tengdur at sáttmálatíðarskeiðnum, ið útlendingurin hevur við ítróttarfelagið. Upphæddirnar verða dagførdar hvønn 1. mai, so tær fylgja lønarásetingini í sáttmálanum hjá Føroya Arbeiðarafelag fyri verkafólk. Fyrsta dagføring verður 1. mai 2011. Ítróttaravtalan í fullum orðaljóði sæst her (209 kb pdf).